Den Vest-Sjællandske Avis, 1819-07-31
Jndenlandske Efterretninger. Kiøbenhavn den 17de Juli. Dampskibet Caledonia afgik fra Kiøbenhavn Tirsdagen den 13de Juli, om Morgenen Kl. 5 3/4, med 110 Passagerer. Barometret stod slet og Vinden var tiltagende. Jnden man naaede Kiøge Bugt var den voxet til en trerevet Mer seils Kuling af N. V. og Søen faae frygtelig ud Mindre Fartøier søgte Lye under Stevns Klint og ankrede, de større derimod holdte Søen og nogle laae bi med tre Rev i Merseilene. Søen gik ualmindeligen høi og Bevægelsen paa de større Skibe var voldsom; imidlertid fortsatte Dampskibet sin Reise, og uagtet en stor Deel af Passagererne, i Særdeleshed af Damerne, ved denne Leilighed bleve forsyge, var Bevægelsen paa Dampskibet dog ikke større end at jo baade Glas og Flasker og enhver Ting ellers stod ubefæstet paa Bordet. Skibet ankom til Ulfshale ved Møen Kl. 1 1/2 om Eftermiddagen, til Gaabense Kl. 4. til Krogenes Kl. 8 og til Kiel Onsdag Morgen Klokken 7 1/2. - For at møde enhver urigtig Beretning vil man ikke undlade at bemærke, at en af Bardonerne, der befæster Masten paa Skibet, ved Seilenes Tryk under den svære Kuling (thi Dampskibet førte Seil og fører alle Tider Seil hvor det kan lade sig giøre, for at støtte Skibet), oprykkede et Par Brædder af Beklædningen paa den Kasse, der omgiver Vandhiulene, og hvis Bestemmelse blot er at hindre Hiulene fra at stænke Vand hen over Dækket; men dette allarmerede i høi Grad Passagererne, indtil de selv indsaae, hvor ubetydelig en Omstændighed det var, og at den ikke stod i den allermindste Forbindelse med Maskineriet; ligesom den ikke heller hindrede Skibet i at føre sine Seil, da Bardonen igien paa et andet Sted var blevet befæstet; men saa meget har løs og ugrundet Snak om Dampbaades Springning virket paa Gemytterne, at, uagtet det er fuldkommen beviist, at al Fare for Dampkiedlens Springning ved de nyere Jndretninger er gjort aldeles umuelig, saa at hverken Skiødesløshed eller ond Villie kan frembringe nogen Ulykke, virker dog enhver uventet Begivenhed, saasom det blotte Fald af en Blok, et Stykke Træ, saa uvilkaarligen paa Menneskene, at deres Tanker strax derved falder paa Maskineriet, og ængster dem for en Fare, som deres egen Fornuft maae erkiende at være aldeles umuelig. – Jmidlertid maae den Storm, som Dampskibet paa denne Reise har bekæmpet, overbevise enhver om, at Dampskibet Caledonia, selv som Søeskib, har sine Fortrin, og udmærker sig ved en rolig Gang i det oprørte Hav, skiøndt det vel paa den anden Side ikke kan nægtes, at jo svær Søe giør Reisen mindre behagelig, og vil undertiden, saavel for Passagerernes som for Skibets Skyld, giøre det ønskeligt, at gaae til Ankers under Læe eller søge Havn, fornemmeligen naar Søen er paa Siden, og man ikke med Beqvemmelighed, eller uden at gaae for langt ud af sin Vei, kan undgaae den, som ellers skeer ved først at tage den paa Bougen og siden paa Laaringen. Saaledes er Sydosten ubehagelig for Dampskibet over Kiøge Bugt; men med den kan man igien plat for Veiret søge Havn, og Nordvesten kan man undgaae ved at holde ind i Bugten og følge Landet; men for ikke at spilde for megen Tid, gik man paa den sidste Tour kun et lille Stykke ind i Bugten langs Amager Grunde, for at tage Søen i en fordeelagtigere Retning, eller faae den meere paa Laveringen over Bugten, hvorefter man styrede sin rette Cours. (Dagen.)